Doložka finančných, ekonomických, environmentálnych vplyvov, 
 vplyvov na zamestnanosť a podnikateľské prostredie

1. Odhad vplyvov na verejné financie
Dopad na zvýšenie platových taríf zamestnancov zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov (ďalej len „zákon o odmeňovaní“) za 12 mesiacov roku 2008 je nasledovný:
- 	štátny rozpočet – rozpočtové a  príspevkové  organizácie  rozpočtových
  	kapitol,  vrátane  verejných  vysokých  škôl, regionálneho školstva 
	a prenesených kompetencií  na obce financované z  jednotlivých 
	kapitol rozpočtu      . . . . . . . . . . . . . . . . . . . . . . . . . . . . . . . . . . . . . . 	1 947, 0 mil. Sk	
-    z toho mzdy a platy      . . . . . . . . . . . . . . . . . . . . . . . . . . . . . . . .       1 440,1 mil. Sk
-	územná samospráva          . . . . . . . . . . . . . . . . . . . . . . . . . . . . . . . .	 1 168,7 mil. Sk 
-   z toho mzdy a platy       . . . . . . . . . . . . . . . . . . . . . . . . . . . . . . . . .	    864,4 mil. Sk
Podľa § 1 ods. 4 zákona o odmeňovaní zamestnávateľ, ktorým je vyšší územný celok a obec, má alternatívnu možnosť odmeňovania zamestnancov. K dispozícii nie sú relevantné údaje o počte zamestnancov, u ktorých sa v zmysle citovaného ustanovenia pri odmeňovaní postupuje podľa zákona o odmeňovaní a o počte zamestnancov odmeňovaných podľa Zákonníka práce (Štatistický úrad Slovenskej republiky nesleduje počty zamestnancov a vyplatený objem miezd podľa toho, ktorý systém odmeňovania zamestnávateľ uplatňuje). Vzhľadom na to výpočet dopadu na územnú samosprávu sa uvádza kvalifikovaným odhadom, pričom sa vychádzalo zo skutočnosti za I. polrok 2007 (podľa údajov Štatistického úradu Slovenskej republiky). K týmto údajom sa pripočítala dohodnutá valorizácia uskutočnená od 1. júla 2007 a plánované výdavky na valorizáciu v roku 2008. 
Taktiež nie je možné presné vyčíslenie dopadu samostatne za obce a mestá a samostatne za vyššie územné celky. V štatistickom výkaze PRÁCA 2-04 sa uvádzajú počty zamestnancov a priemerná mzda za obecné úrady spolu (obecné úrady, kultúra, obecná polícia, zdravotníctvo, sociálna starostlivosť, školstvo) a aparát samosprávnych krajov. Rozpočtové organizácie a príspevkové organizácie vo výkaze nie sú členené podľa zriaďovateľa. Kvalifikovaným  odhadom z dostupných údajov sa vypočítal dopad v nižšie uvedenom členení:
-  obce a mestá       . . . . . . . . . . . . . . . . . . . . . . . . . . . . . . . . . . . . . . . . . 	559,9 mil. Sk
   - z toho mzdy a platy          . . . . . . . . . . . . . . . . . . . . . . . . . . . . . . . . .	414,1 mil. Sk
-  vyššie územné celky       . . . . . . . . . . . . . . . . . . . . . . . . . . . . . . . . . . .	  21,2 mil. Sk
   - z toho mzdy a platy          . . . . . . . . . . . . . . . . . . . . . . . . . . . . . . . . .	  15,7 mil. Sk
-  rozpočtové a príspevkové organizácie zriadené obcou a VÚC    . .	587,6 mil. Sk
   - z toho mzdy a platy          . . . . . . . . . . . . . . . . . . . . . . . . . . . . . . . . .	434,6 mil. Sk
Celkovú výšku dopadu zvýšenia stupníc platových taríf zamestnancov pri výkone práce vo verejnom záujme, ktorí sú odmeňovaní podľa zákona o odmeňovaní v nasledujúcich rokoch za predpokladu, že u všetkých zamestnancov by zamestnávatelia postupovali podľa zákona o odmeňovaní, z titulu zvýšenia platových taríf v roku 2008 možno odhadnúť takto:

-	v roku 2009 v celkovej výške 3 115,7 mil. Sk, z toho na mzdy a platy  2 304,5 mil. Sk, 
-	v roku 2010 rovnaký dopad vo výške 3 115,7 mil. Sk, z toho na mzdy a platy  2 304,5 mil. Sk.
Finančné krytie z hľadiska štátneho rozpočtu je zabezpečené v kapitolách rozpočtu verejnej správy na roky 2008 až 2010. Finančné potreby vyplývajúce zo zvýšenia platových taríf zamestnancov samosprávy budú zabezpečené v rozpočtoch obcí, miest a vyšších územných celkov. Zdrojmi sú vyššie výnosy dane z príjmu fyzických osôb, zvýšenie príjmov príspevkových organizácií, ako aj zvýšené dotácie zo štátneho rozpočtu na regionálne školstvo.

2. Odhad vplyvov na obyvateľov, hospodárenie podnikateľskej sféry a iných právnických osôb
Zvýšenie stupníc platových taríf nebude mať negatívny vplyv na obyvateľstvo ani na hospodárenie podnikateľskej sféry a iných právnických osôb. 

3.  Odhad vplyvov na životné prostredie
Realizácia predloženého návrhu nariadenia vlády nebude mať žiadny vplyv na životné prostredie.

4. Odhad vplyvov na zamestnanosť 
Realizáciou predloženého návrhu nariadenia vlády sa nepredpokladá žiadny vplyv na zamestnanosť občanov Slovenskej republiky.

5. Odhad vplyvov na podnikateľské prostredie
Vzhľadom na to, že predkladané nariadenie vlády sa vzťahuje na zamestnávateľov nepodnikateľskej sféry, nebude mať vplyv na podnikateľské prostredie.